
	บันทึกข้อความ


ส่วนราชการ   สำนักปลัดองค์การบริหารส่วนตำบล    โทร 0-7576-7463                                .
ที่  นศ ๘๓๙๐๑/                                         วันที่    มีนาคม 2566                                .                                                            . 
เรื่อง  ขออนุมัติประกาศ นโยบายไม่รับของขวัญ (No Gift Policy)                                                    .                                                                             .

เรียน   นายกองค์การบริหารส่วนตำบลเชียรใหญ่
          
		๑. เรื่องเดิม
ตามปฏิทินการประเมินคุณธรรมและความโปร่งใสในการดำเนินงานของหน่วยงานภาครัฐประจำปีงบประมาณ พ.ศ. 2566 การเปิดเผยข้อมูลสาธารณะขององค์กรปกครองส่วนท้องถิ่น (OIT) ประกอบกับคู่มือการประเมินคุณธรรมและความโปร่งใสในการดำเนินงานของหน่วยงานภาครัฐประจำปีงบประมาณ พ.ศ. 2566 ข้อ 031 กำหนดให้มีการแสดงนโยบายของผู้บริหาร เจ้าหน้าที่และบุคลากรทุกคนจะต้องไม่มีการรับของขวัญ (No Gilft Policy) 

		๒. ข้อเท็จจริง
เพื่อสร้างความโปร่งใสภายในหน่วยงาน สร้างค่านิยมในการปฏิบัติหน้าที่ และพึงปฏิบัติให้เป็นไปตามวัฒนธรรมสุจริตของหน่วยงาน งานนิติการ สำนักปลัด จึงได้จัดทำประกาศองค์การบริหารส่วนตำบลเชียรใหญ่ เรื่อง นโยบายไม่รับของขวัญ (No Gilft Policy) เพื่อเป็นการแสดงนโยบายของผู้บริหาร และเพื่อให้เจ้าหน้าที่และบุคลากรในสังกัดทุกคนไม่รับของขวัญและของกำนัลทุกชนิดจากการปฏิบัติหน้าที่ เว้นแต่กรณีจำเป็นไม่อาจหลีกเลี่ยงได้

		๓. ข้อกฎหมาย / ระเบียบ
3.1 หนังสือสำนักงาน ป.ป.ช. ประจำจังหวัดนครศรีธรรมราช เรื่อง คู่มือการประเมินคุณธรรมและความโปร่งใสในการดำเนินงานของหน่วยงานภาครัฐประจำปีงบประมาณ พ.ศ. 2566       
		๔. ข้อเสนอ / ข้อควรพิจารณา
4.1 เห็นควรลงนามท้ายประกาศ ฯ ที่แนบมาพร้อมนี้
4.2 เห็นควรประชาสัมพันธ์ในหน่วยงานเพื่อถือปฏิบัติตามนโยบายอย่างเคร่งครัดต่อไป




(นายปูมพงษ์  รอดรัตษะ)
นิติกรชำนาญการ



/ความเห็น...

ประกาศองค์การบริหารส่วนตำบลเชียรใหญ่
เรื่อง  นโยบายไม่รับของขวัญ (NO GIFT POLICY)
-----------------------------------------------
		ตามมติคณะรัฐมนตรีเมื่อวันที่ ๘ ธันวาคม ๒๕๖๓ ได้เห็นชอบแผนการปฏิรูปประเทศด้านการป้องกันและปราบปรามทุจริตและประพฤติมิชอบ (ฉบับปรับปรุง) โดยกำหนดให้มีการขับเคลื่อนเพื่อดำเนินกิจกรรมปฏิรูปที่สำคัญ (BIG ROCK) กิจกรรมปฏิรูปที่ ๔ พัฒนาระบบราชการไทยให้โปร่งใสไร้ผลประโยชน์      ซึ่งเป้าหมายที่ ๑ ข้อ ๑.๑ “ให้หน่วยงาของรัฐทุกหน่วยงานประกาศตนเป็นหน่วยงานที่เจ้าหน้าที่ของรัฐทุกคน    ไม่รับของขวัญและของกำนัลทุกชนิดจากการปฏิบัติหน้าที่ (NO GIFT POLICY)” นั้น 
		ในการนี้ เพื่อขับเคลื่อนกิจกรรมการปฏิรูปประเทศข้างต้น สร้างความโปร่งใสภายในหน่วยงาน สร้างค่านิยมในการปฏิบัติหน้าที่ และพึ่งปฏิบัติให้เป็นวัฒนธรรมสุจริตขององค์การบริหารส่วนตำบลเชียรใหญ่  จึงประกาศนโยบายให้ผู้บริหาร พนักงาน เจ้าหน้าที่ และบุคคลากรในสังกัดทุกคนไม่รับของขวัญและของกำนัลทุกชนิดจากการปฏิบัติหน้าที่ (NO GIFT POLICY) ทุกวาระเทศกาลและโอกาสพิเศษต่างๆ เว้นแต่กรณีจำเป็นไม่อาจหลีกเลี่ยงได้ต้องปฏิบัติตามหลักเกณฑ์การรับของขวัญหรือกำนัล และประโยชน์อื่นใดตามระเบียบสำนักนายกรัฐมนตรีว่าด้วยการให้หรือการรับของขวัญของเจ้าหน้าที่ของรัฐ พ.ศ. ๒๕๔๔ ประกอบประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์การรับทรัพย์สินหรือประโยชน์อื่นใดโดยธรรมจรรยาของเจ้าพนักงานรัฐ พ.ศ.๒๕๖๓ 
		จึงประกาศให้ทราบโดยทั่วกัน และให้ผู้บริหาร เจ้าหน้าที่ และบุคลากรในสังกัดทุกคนถือปฏิบัติตามนโยบายอย่างเคร่งครัดต่อไป

ประกาศ  ณ  วันที่  14  มีนาคม พ.ศ. ๒๕๖6

                                                                     


                          (นายสำเนียง นุ่นวิเชียร)
                         นายกองค์การบริหารส่วนตำบลเชียรใหญ่



............................................ร่าง/พิมพ์............................................ตรวจ/ทาน............................................หัวหน้าส่วน............................................ปลัด อบต.

      			      การงดรับ – งดให้ของขวัญบุคคลภายนอก 
     ขององค์การบริหารส่วนตำบลเชียรใหญ่ ประจำปีงบประมาณ พ.ศ. 2566
------------------------------------------------------------------------------------------------------

1.ความหมายของของขวัญ
          		-ของขวัญ หมายถึง สิ่งใด ๆ หรือบริการใด ๆ เงิน ทรัพย์สินสิ่งของ บริการหรืออี่น ๆ ที่มีมูลค่า              ที่ข้าราชการและเจ้าหน้าที่ของรัฐให้ และ/หรือได้รับที่นอกเหนือจากเงินเดือน รายได้ และ ผลประโยชน์จากการจ้างงานในราชการปกติ
		- ของขวัญ สามารถตีค่าราคาเป็นเงิน หรืออาจไม่สามารถตีค่าตีราคาได้
                     - ของขวัญที่คิดราคาได้ (Tangible gifts) หมายรวมถึง สินค้าบริโภคต่าง ๆ ความบันเทิง การต้อนรับ การให้ที่พัก การเดินทาง อุปกรณ์เครื่องใช้ เช่น ตัวอย่างสินค้า บัตรของขวัญ เครื่องใช้ส่วนตัว บัตรกำนัล บัตรลดราคาสินค้าหรือบริการ และเงิน เป็นต้น
		- ของขวัญที่คิดเป็นราคาไม่ได้ (Intangible gifts and benefits) หมายถึง สิ่งใด ๆ หรือบริการใด ๆ ที่ไม่สามารถคิดเป็นราคาที่จะซื้อขายได้ อาทิเช่น การให้บริการส่วนตัว การปฏิบัติด้วยความชอบส่วนตน การเข้าถึงประโยชน์ หรือการสัญญาว่าจะให้ หรือการสัญญาว่าจะได้รับประโยชน์มากกว่าคนอื่น ๆ
2. แนวทางการงดรับ – งดให้ของขวัญบุคคลภายนอกขององค์การบริหารส่วนตำบลเชียรใหญ่
    		1) ข้าราชการและเจ้าหน้าที่สำนักงานขององค์การบริหารส่วนตำบลเชียรใหญ่ทุกระดับ          งดรับของขวัญจากบุคคลภายนอก ผู้มาติดต่อสำนักงานขององค์การบริหารส่วนตำบลเชียรใหญ่ ในทุกช่วงเทศกาล
		2) ข้าราชการและเจ้าหน้าที่สำนักงานขององค์การบริหารส่วนตำบลเขียรใหญ่ทุกระดับ            งดให้ของขวัญแก่บุคคลภายนอก ผู้มาติดต่อสำนักงานขององค์การบริหารส่วนตำบลเชียรใหญ่ ในทุกช่วงเทศกาล
		3) การแสดงความยินดี การแสดงความปรารถนาดี การแสดงการต้อนรับ หรือการแสดง ความเสียใจในโอกาสต่าง ๆ ตามประเพณีนิยม ควรใช้บัตรอวยพร สมุดอวยพร บัตรแสดงความยินดี แทนการให้ของขวัญ

                                                                                   องค์การบริการส่วนตำบลเชียรใหญ่

                               ประกาศองค์การบริหารส่วนตำบลเชียรใหญ่
             การงดรับ – งดให้ของขวัญบุคคลภายนอก ประจำปีงบประมาณ พ.ศ. 2566
 
     -------------------------------------------------------------------------------------------------------------------

